Հակառակ իր պահանջած և ամբիոններից ստացած կարծիքների՝ ամբոնների վարիչներ է նշանակում այլ աշխատողների, այժմ էլ պատրաստվում է ամբիոնների վարիչների մրցույթի՝ 2009թ.-ից գործող հակասական կարգով, միանձնյա՝ առանց Գիտական խորհրդի նիստում հաստատելու միավորում է ամբիոններ, կատարում կառուցվածքային փոփոխություններ, շրջանցում մրցույթների հայտարարման ժամկետներ, հանձնաժողովների անդամ ընտրում իր կաբինետում: Հենց այս պահից սկսած՝ բառացիորեն խափանում է մի քանի ամբիոնների գործունեությունը՝ ամբիոնի վարչիների թափուր պաշտոնում ըստ հայտարարվածի մրցույթը իրականացնելու փոխարեն մերժում վարիչի թեկնածության դիմումները: Խելագարի տվայտանքներն ապրող մարդու պես հայտարարում է, որ անգամ օրինական կարգով ընտրված վարիչները չեն աշխատելու, եթե ինքը չցանկանա: Փոխարենը առաջարկում է նշանակել ժամանակավոր պաշտոնակատարներ, որպեսզի «սանձերը» իր ձեռքում պահի: